Държавен вестник, бр. 40, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  40
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 124
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам Н.Пр. г-н Камило Дзуко-
ли – извънреден и пълномощен посланик на 
Суверенния военен хоспиталиерен орден на 
Свети Йоан от Йерусалим, Родос и Малта в 
Република България, с орден „Стара планина“ 
първа степен за неговия изключителен принос 
за укрепването и развитието на отношения-
та на приятелство и сътрудничество между 
Република България и Суверенния военен 
хоспиталиерен орден на Свети Йоан от Йе-
русалим, Родос и Малта.
Издаден в София на 10 май 2017 г.
Президент на Републиката:  
Румен Радев
Министър на външните работи:  
Екатерина Захариева
Подпечатан с държавния печат.
Министър на правосъдието:
Цецка Цачева
3592
УКАЗ № 125
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Андрей Димитров Техов – из-
вънреден и пълномощен посланик на Репуб­
лика България в Република Аржентина, и 
за извънреден и пълномощен посланик на 
Република България в Република Чили със 
седалище в гр. Буенос Айрес, Република 
Аржентина.
Изпълнението на указа възлагам на ми-
нистъра на външните работи.
Издаден в София на 12 май 2017 г.
Президент на Републиката: 
Румен Радев
Министър-председател:  
Бойко Борисов
Подпечатан с държавния печат.
3661
КОНСТИТУЦИОНЕН СЪД
РЕШЕНИЕ № 5  
от 11 май 2017 г.
по конституционно дело № 12 от 2016 г.
Конституционният съд в състав: председа-
тел Борис Велчев, членове: Цанка Цанкова, 
Стефка Стоева, Румен Ненков, Георги Ан-
гелов, Анастас Анастасов, Гроздан Илиев, 
Мариана Карагьозова-Финкова, Константин 
Пенчев, Филип Димитров, Таня Райковска, 
при участието на секретар-протоколиста 
Кристина Енчева разгледа в закрито заседа-
ние на 11 май 2017 г. конституционно дело 
№ 12/2016 г., докладвано от съдията Мариана 
Карагьозова-Финкова.
Производството е по чл. 149, ал. 1, т. 2 и 
4 от Конституцията на Република България.
Делото е образувано по искане на четири-
десет и девет народни представители от 43-то 
Народно събрание на основание чл. 150, ал. 1 
от Конституцията.
На заседание, проведено на 13 октомври 
2016 г., Конституционният съд с определение 
по допустимост е приел да разгледа по съще-
ство искането на четиридесет и девет народни 
представители от 43-то Народно събрание за 
установяване на противоконституционност и 
за установяване на несъответствие с чл. 63 от 
Договора за функциониране на Европейския 
съюз (ДФЕС) на § 18, ал. 1, 2, 3, 4 и 5 от 
преходните и заключителните разпоредби на 
Закона за изменение и допълнение на Закона 
за енергетиката (ПЗР ЗИДЗЕ) (ДВ, бр. 56 от 
24.07.2015 г.).
Становища са постъпили от Министер-
ския съвет, Министерството на енергетиката, 
Министерството на земеделието и храните, 
Комисията за енергийно и водно регулиране, 
Агенцията за устойчиво енергийно развитие 
и Комисията за защита на конкуренцията. 
Представени са становища и от Института 
по енергиен мениджмънт, Съюза на произво-
дителите на екологична енергия, Асоциацията 
на производителите на екологична енергия, 
Българската соларна асоциация, Българска-
та ветроенергийна асоциация, Българската 
стопанска камара, Българската търговско-
промишлена палата, Асоциацията на индус-
триалния капитал и Българската асоциация 
по европейско право. 
От поканените изтъкнати специалисти 
правно мнение е изразено от проф. дюн Ангел 
Калайджиев.
В искането, на първо място, се твърди на-
рушаване на принципа на правовата държава, 
прогласен в чл. 4, ал. 1 от Конституцията. 
Като се позовава на утвърденото в док-
трината и конституционната практика разби-
ране за правовата държава, във формален и